Document ID: /roh_data/filtered/fineweb-2-filterrobots_roh.jsonl.gz/47501

Dapi mez mars è la populaziun ida trais giadas pli lunsch cun velo che uschiglio. En media correspunda quai ad in tschancun da 1,8 kilometers per di. Quai demussan las cifras d’in project scientific che la Scola politecnica federala Turitg ha fatg. Quai rapporta il «Tagesanzeiger».
Cun tut ils auters meds da transport han Svizras e Svizzers però fatg in pli pitschen viadi. Il pli pauc vegnia fatg diever da trams e trens. Ils scienziads han analisà las datas da GPS da radund 1’200 persunas.